257 
fornyet disse Forsøg og er herved kommet til sikkrere Eesultater, 
hvilke her kortelig forelægges. Medens nemlig Fol^) og Selenka^) 
mene at have iagttaget, at der først ved Zoospermiets Indtrængen 
i Ægget dannes en Membran om dette, nægter Hertwig®) dette og 
er af den Anskuelse, at Ægget allerede før Befrugtningen besidder 
en fin Membran. Jeg maa her i ét og alt slutte mig til Fol og 
Selenka. Ægget hos Psammechinus miliaris besidder før Befrugt¬ 
ningen aldeles ingen Membran, men kun en geléagtig Omhylling; 
men paa det Sted, hvor Zoospermiet trænger ind i Ægget, hæves 
der strax en fin Membran af fra Protoplasmet, hvilken hurtigt 
breder sig ud og snart omgiver hele Ægget. Jeg har iagttaget 
dette aldeles saaledes, som det er gjengivet i de to nævnte For¬ 
fatteres smukke og naturtro Tegninger. 
Selenka sammenfatter sine Eesultater om Kløvningen hos Echi- 
niderne kortelig saaledes. Ben kan snart kaldes „regulær“ (= pri- 
mordial, Haeckel; aequal, Claus), snart inaequal; thi undertiden op¬ 
træder en Størrelsesforskjel mellem Kløvningskuglerne meget tidligt, 
undertiden først senere, senest naar deres Tal er steget til 16 
eller 32. Den allerede paa dette Tidspunkt fortykkede Del af 
Blastodermen svarer til den senere Entoderm -]- Mesoderm. Der 
dannes aldeles ikke nogen Morula; dette Stadium existerer altsaa 
ikke hos Echiniderne, idet Blastulaen fremgaar som directe Produkt 
af Kløvningen. 
Hvad det sidste af disse Punkter angaar, da kan jeg være 
fuldstændig enig med Selenka. Der findes allerede mellem de første 
4 Kløvningskugler en lille Hule, som senere bliver større og større, 
idet Cellerne vige ud fra Centrum imod Peripherien, og Blastula- 
dannelsen foregaar altsaa successive lige fra Kløvningens Begjmdelse, 
■‘) H. Fol, Sur le commencement de l’hénogénie chez divers animaux, 
Arch. de zoologie exp. et gén, Tom. VI. 1877. P. 145—169. 
=) Emil Selenka, Zoologische Studien. I. Befruchtung des Eies von 
Toxopneustes variegatus. Leipzig 1878. 
Oscar Hertwig, Beitr. z. Kenntn. der Bildung, Befruchtung und Thei- 
lung des thierischen Eies. Dritter Theil. Morpholog. Jahrb. Bd. IV. 
1878. P. 156—175, 177—213. Taf. VI—XI. 
Vidensk. Meddel, fra den naturli. Foren. 1879—80. 
17 
